Arne biskops saga
Store norske leksikon,Språk og litteratur,Litteraturtyper,Norrøn litteratur
Arne biskops saga er en saga som handler om den islandske biskopen Árni Þorláksson (biskop fra 1269–1298), en av Islands mest betydelige menn på sin tid. Sagaen skildrer biskopens liv og virksomhet inntil 1291, da den plutselig bryter av.
Sagaen ble skrevet i Skálholt kort etter Árnis død. Forfatteren menes å være bispens søstersønn Arne Helgesson, som selv var biskop fra 1304–1320. Forfatteren har brukt bispearkivet, og sagaen viser stor kjennskap til bispens liv og handlinger.Arne biskops saga er et viktig kildeskrift og er utgitt i Biskupa sögur, bind 1, fra side 679 og følgende. Les mer i Store norske leksikon Biskupa sögur Árni Þorláksson saga Eksterne lenker Biskupa sögur, bind 1. Fritt tilgjengelig hos archive.org